“Мәчет төзелешенә каршы булганнарга да азык-төлек наборлары өләштек” (ФОТО)

	Казанның Авиатөзелеш районында төзелүче “Рәхмәтулла” мәчетенең бинасы әле сафка басмаса да, мәхәллә эше гөрли дияргә була. Рамазан ае дәвамында мохтаҗларга ризык өләшенде. Изге айның соңгы көнендә егетләр, хатын-кызлар, хәтта балалар да мәчет территориясендә чисталык өмәсе – “субботник” үткәрделәр. Ә бүген Ураза гаетендә мохтаҗларга 140 пакет азык тараттылар.	 Хәтерләсәгез, бер ел элек Казанның Симонов урамында мәчет төзеләчәк дигән сүз таралгач, күпләр бу башлангычка каршы чыкты. Якын-тирәдә яшәүче кайбер кешеләр кемдер азан яңгыраудан курыкты, кемдер парковка машина белән тулыр дип борчылды. Бүген исә, азык-төлек наборлары шул исәптән әлеге йортларда яшәүче кешеләргә дә өләшенгән.   
	---	
Матбугат.ру

	№ --- | 24.05.2020	


